Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) , Občina Vodice, Kopitarjev trg 1, 1217 Vodice, objavlja

**INTERNI NATEČAJ ZA ZASEDBO PROSTEGA URADNIŠKEGA DELOVNEGA MESTA**

**VIŠJI SVETOVALEC ZA INVESTICIJE IZ SKLADOV EU IN OKOLJE**

(šifra delovnega mesta: **C027010**)

Javni uslužbenci - uradniki, ki se bodo prijavili na delovno mesto, morajo izpolnjevati naslednje pogoje: − sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«.

Delovno mesto je uradniško delovno mesto, ki se opravlja v nazivu višji svetovalec III z možnostjo napredovanja v naziv višji svetovalec II in višji svetovalec I.

Kandidati, ki se bodo prijavili na razpisano prosto delovno mesto, morajo poleg splošnih pogojev, določenih v Zakonu o delovnih razmerjih ZDR-1 ter pogojev določenih v 88. členu Zakona o javnih uslužbencih izpolnjevati še naslednje pogoje:

* najmanj visoka strokovna / prva bolonjska stopnja izobrazbe
* državljanstvo Republike Slovenije,
* najmanj 4 leta delovnih izkušenj,
* znanje uradnega jezika,
* strokovni izpit iz upravnega postopka,
* usposabljanje za imenovanje v naziv,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja strokovne izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Pri kandidatu so zaželena tudi naslednja znanja in izkušnje:

* poznavanje dela z računalnikom (urejevalnik besedil, delo s preglednicami, internet, e-pošta, prostorskega informacijskega sistema občin),
* komunikacijske sposobnosti,
* zaželeno je poznavanje področja komunalne infrastrukture in izvajanje gospodarskih javnih služb,
* priprava, vodenje in izvajanje gradbenih in investicijskih projektov,
* poznavanje delovanja lokalne samouprave, izkušnje na področju priprave gradiv in dela za organe občine, države ali gospodarske družbe, izkušnje na področju priprave splošnih aktov in konkretne delovne izkušnje v zvezi z delovnim področjem.

**Delovno področje:**

* sodelovanje in koordinacija aktivnosti z zaposlenimi, občinskimi upravami drugih občin in drugimi organi, nosilci pooblastil, zavodi, organizacijami in društvi;
* sodelovanje pri oblikovanju in priprava sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in
* drugih zahtevnih gradiv;
* izvajanje javnih naročil;
* vodenje in odločanje v zahtevnih upravnih postopkih;
* vodenje najzahtevnejših upravnih postopkov;
* priprava vlog za črpanje sredstev iz skladov EU in proračuna države ter vodenje investicij občine;
* strokovne naloge s področja okolja in urejanja prostora:
* vodenje investicij na področju komunalne infrastrukture in gospodarskih javnih služb;
* opravljanje strokovnih, razvojnih in organizacijskih nalog v zvezi z načrtovanjem, razvojem, vzdrževanjem, investicijami, upravljanjem, nadzorom in varstvom objektov in omrežij s področja gospodarskih javnih služb in javnih strokovna, organizacijska, administrativna in koordinacijska podpora delovanju Odbora za komunalo in urejanje prostora
* samostojno opravljanje drugih zahtevnejših nalog;
* odgovarja za zakonitost postopkov s svojega delovnega področja;
* opravljanje drugih upravnih nalog po odredbi nadrejenih.

Prijava mora vsebovati:

1. življenjepis ter navedbo drugih znanj in veščin, ki jih je kandidat pridobil poleg formalne izobrazbe,
2. izjavo o izpolnjevanju pogoja glede zahtevane strokovne izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
3. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
4. Izjavo kandidata:
* da je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni obsojen na nepogojno kazen zapora v trajanju več kot šest mesecev,
* da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
1. Izjavo kandidata:
* da aktivno govori slovenski jezik,
* da ima opravljen strokovni izpit iz upravnega postopka,
* da ima opravljeno usposabljanje za imenovanje v naziv.
1. Izjavo kandidata, da za namen tega natečajnega postopka dovoljuje Občini Vodice pridobitev podatkov iz 2., 4., in 5. točke iz uradne evidence. V primeru, da izbrani kandidat s tem ne bo soglašal, bo moral sam predložiti ustrezna dokazila.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Pri izbranem kandidatu se bo preverjalo tudi ali ima opravljen strokovni izpit iz upravnega postopka. V nasprotnem primeru bo moral izbrani kandidat v skladu s 1. členom Zakona o spremembah in dopolnitvah Zakona o splošnem upravnem postopku (ZUP-G) opraviti najkasneje v roku 3 mesecev po sklenitvi delovnega razmerja.

Z izbranim kandidatom bo sklenjeno delovno razmerje za nedoločen čas, s polnim delovnim časom in poskusnim delom v trajanju 6 mesecev. V redno delovno obveznost sodi tudi sodelovanje na sejah organov občine idr. organov izven običajnega delovnega časa.

Kandidat bo delo opravljal v prostorih občinske uprave Občine Vodice, na Škofjeloška ulica 7, 1217 Vodice, glede na potrebo in naravo dela pa tudi izven navedenega kraja.

Formalno nepopolne in nepravočasne prijave se ne bodo uvrstile v izbirni postopek. Kandidati, ki ne bodo izpolnjevali natečajnih pogojev, se ne uvrstijo v izbirni postopek.

V izbirnem postopku se bo presojala strokovna usposobljenost kandidatov na podlagi predstavitve v delovnih izkušenj v vlogi, dokazil, ki bodo priložena prijavi in pridobljena iz uradnih evidenc, glede na priložene reference in na podlagi eventualnega razgovora s kandidati, ki se bodo uvrstili v zadnjo fazo izbirnega postopka.

Kandidat vloži prijavo v pisni obliki, ki jo pošlje v zaprti ovojnici z označbo »Interni natečaj - **VIŠJI SVETOVALEC ZA INVESTICIJE IZ SKLADOV EU IN OKOLJE**« na naslov: OBČINA VODICE, Kopitarjev trg 1, 1217 Vodice, in sicer v roku 8 dni od dneva objave internega natečaja na spletnem Portala GOV.SI Za pisno obliko prijave se šteje tudi elektronska oblika, poslana na elektronski naslov: obcina@vodice.si (navedba elektronskega naslova organa), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 8 dni po opravljeni izbiri. Obvestilo o končanem izbirnem postopku bo objavljeno na spletnem portalu www.gov.si.

Informacije o izvedbi internega natečaja je možno dobiti na tel. 01/833 26 10 pri ga. Majdi Peterlin. V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.